Súčasné Užívanie Pregnafolin2, Magnezium B6 Premium a Železo Tardyferon-For: Bezpečnosť a Doporučenia
Dobrý deň, som v 19tt a chcem sa spýtať, je súčasné užívanie Pregnafolin2, magnezium b6 premium (1 tableta denne) a železo tardyferon-for (železo predpísané od dr) bezpečné?
Dobrý deň.
Ďakujeme za Vašu otázku.
Vzhľadom na to, že liek Tardyferon-fol a Pregnafolin II obsahujú v zložení kyselinu listovú, pri súčasnom užívaní dochádza k prekročeniu odporúčaných denných dávok kyseliny listovej u tehotných žien. Súčasnú kombináciu musí preto schváliť predovšetkým ošetrujúci lekár, ktorý má informácie o Vašom celkovom zdravotnom stave, vrátane doterajšom priebehu tehotenstva. Pri súčasnom užívaní lieku Tardyferon-Fol a Magnesium B6 Premium hrozí riziko zníženia ich vstrebávania, preto je potrebné medzi prípravkami zachovávať časový rozostup aspoň 2 hodiny. Pregnafolin II obsahuje vitamín B6 ako aj Magnesium B6 Premium. Vzhľadom však na nízky obsah vitamínu B6 v prípravkoch je súčasné užívanie možné.
Prajem pekný zvyšok dňa.
S pozdravom
Mgr. Barbora Bičanovská